छग पंचायत नगरीय निकाय शिक्षक संघ होली से पहले वेतन की मांग
अंबिकापुर | छग पंचायत नगरीय निकाय शिक्षक संघ के जिलाध्यक्ष मनोज वर्मा के नेतृत्व में शिक्षाकर्मियों ने जिला पंचायत सीईओ आर एक्का से मुलाक़ात कर होली से पूर्व वेतन भुगतान करने की मांग की है। इस दौरान जिले के शिक्षक पंचायत संवर्ग की विभिन्न समस्याओं को भी अवगत कराते हुए सीईओ को ज्ञापन सौंपा गया। भौतिकी, रसायन, गणित व अंग्रेजी विषय के व्याख्याता पंचायत के लिए लंबित पदोन्नति प्रतीक्षा सूची से जल्द करने की भी मांग की। इस पर जिला पंचायत सीईओ ने कहा कि इसी महीने में उक्त पदोन्नति की प्रक्रिया पूर्ण कराने की कोशिश है। सीपीएस कटौती की राशि एकाउंट में जल्द ही जमा करने की मांग पर उन्होंने कहा कि इस पर काम चल रहा है और विकासखंडवार राशि संबंधित के प्रान एकाउंट में ट्रांसफर कराया जा रहा है। इस मौके पर अरविंद सिंह, अमित सिंह, अमित सोनी, अजय मिश्रा, मनोज तिवारी, प्रशांत चतुर्वेदी, राजेश मिंज मौजूद थे।
hin_Deva hin_Deva